  Туспуктэм: Григорий Фомин Наталия Сильвестрова 23-29 южтолэзе Глазкарысь дышетӥсьёсты дасясь В. Г. Короленко нимо кун институтын «Университетские смены» ӵектослэн тулыс люкетэз ортчоз. Отчы Нижний Новгород улосвылысь но Перм шаерысь 40 пиналъёс пыриськозы. Со сярысь Удмуртиысь тӧролэн но кивалтэтлэн пресс-службазы ивортӥз. Смена дыръя нылпиос дышетон удысысь тодмо ӧнерчиослэсь лекциоссэс кылзозы, дышетӥсьёсты дасясь вузъёсын дышетскон радлыкен тодматскозы, тодон-валанъёссэс эскерозы, вуоно уж удыс быръёзы, выль эшъёс шедьтозы. Озьы ик пыриськисьёс понна спорт ужрадъёс, экскурсиос радъялозы, пиналъёс театръёсы но музейёсы ветлозы. 25-тӥ южтолэзе смена улсын «Россиысь нылпиослэн но егитъёслэн мынэтсылэн нуналэз» ортчоз. Пиналъёс «Движение первых» мынэтлэн (движение) улосвыл кенешезлэн кивалтӥсеныз Ольга Бускинаен пумиськозы, «Будь в движении» шудонэ, ӵектосъёсъя «ProДвижение» сессие но «Страна с огромным сердцем» творческой ужрадэ пыриськозы. Оглом кунысь 1 сюрс 100 дышетскисьёс «Университетские смены» ӵектос улсын асьсэды студент луыса эскерозы но ватсаса тодон-валанъёс басьтозы. Тодэ вайытом, 2022-тӥ арын «Университетские смены» ӵектослэн гужем люкетаз Глазкарысь институтэ ЛНР-ысь но ДНР-ысь пиналъёс вуылӥзы. Тегъёс: нылпиос Дышетон Глазкар  